CELEX: 32010D0586
Language: mt
Date: 2010-09-30 00:00:00
Title: 2010/586/UE: Deċiżjoni tal-Kummissjoni tat- 30 ta’ Settembru 2010 dwar l-importazzjoni ta’ oġġetti bla dazju maħsuba li jitqassmu jew li jkunu disponibbli bla ħlas għall-vittmi tal-għargħar li seħħew fil-Polonja f’Mejju 2010 (notifikata bid-dokument numru C(2010) 6624)

1.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 259/19
            
         DEĊIŻJONI TAL-KUMMISSJONI
   tat-30 ta’ Settembru 2010
   dwar l-importazzjoni ta’ oġġetti bla dazju maħsuba li jitqassmu jew li jkunu disponibbli bla ħlas għall-vittmi tal-għargħar li seħħew fil-Polonja f’Mejju 2010
   (notifikata bid-dokument numru C(2010) 6624)
   (it-test bil-Pollakk biss huwa awtentiku)
   (2010/586/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1186/2009 tas-16 ta’ Novembru 2009 li jistabbilixxi sistema Komunitarja ta’ eżenzjonijiet mid-dazju doganali (1), u b’mod partikolari l-Artikolu 76 tiegħu,
   Wara li kkunsidrat it-talba mill-Gvern tal-Polonja datata t-2 ta’ Ġunju 2010, li qiegħda tfittex li tagħmel disponibbli l-importazzzjoni mingħajr dazju ta’ oġġetti għal vittmi tal-għargħar li seħħew fil-Polonja, f’Mejju tal-2010,
   Billi:
   
               (1)
            
            
               Għargħar jikkostitwixxu diżastri fi ħdan it-tifsira tat-Titolu XVII C tar-Regolament (KE) Nru 1186/2009; filwaqt li hemm konsegwentatment raġuni biex tiġi awtorizzata l-importazzjoni mingħajr dazju ta’ oġġetti li jissodisfaw ir-rekwiżiti tal-Artikoli 74 sa 80 tar-Regolament (KE) Nru 1186/2009 imsemmi hawn fuq.
            
         
               (2)
            
            
               Sabiex il-Kummissjoni tkun tista’ tiġi infurmata kif inhu xieraq bl-użu tal-oġġetti li ġew ammessi mingħajr dazju, il-Gvern tal-Polonja jrid jikkomunika l-miżuri li ttieħdu biex jostakolaw tali oġġetti importati mingħajr ħlas milli jkunu qegħdin jintużaw għal użu minbarra dak stipulat.
            
         
               (3)
            
            
               Il-Kummissjoni għandha tkun infurmata wkoll bin-numru u n-natura tal-importazzjonijiet li jkunu saru.
            
         
               (4)
            
            
               Stati Membri oħra ġew ikkonsultati kif stipulat fl-Artikolu 76 tar-Regolament (KE) Nru 1186/2009,
            
         ADOTTAT DIN ID-DEĊIŻJONI:
   Artikolu 1
   1.   Oġġetti li ġew importati għal ċirkolazzjoni ħielsa minn organizzazzjonijiet tal-Istat jew minn organizzazzjonijiet approvati mill-awtoritajiet Pollakki kompetenti għall-fini li jqassmuhom mingħajr ħlas lill-vittmi tal-għargħar li seħħew f’Mejju 2010 fil-Polonja, jew li saru disponibbli mingħajr ħlas filwaqt li baqgħu proprjetà tal-organizzazzjonijiet kkonċernati se jiġu ammessi mingħajr dazju ta’ importazzjoni, fi ħdan it-tifsira tal-Artikolu 2(1) (a) tar-Regolament (KE) Nru 1186/2009.
   2.   L-oġġetti impurtati għaċ-ċirkolazzjoni ħielsa minn aġenziji ta’ assistenza sabiex jilħqu l-ħtiġijiet tagħhom matul il-perjodu tal-attività tagħhom għandhom ukoll ikunu ammessi bla dazju.
   Artikolu 2
   Il-Gvern tal-Polonja se jikkomunika lill-Kummissjoni l-lista ta’ organizzazzjonijiet approvati msemmija fl-Artikolu 1(1), mhux aktar tard mill-31 ta’ Diċembru 2010.
   Artikolu 3
   Il-Gvern tal-Polonja se jikkomunika lill-Kummissjoni permezz ta’ kategorija wiesgħa tal-prodotti, l-informazzjoni kollha rigward in-natura u l-kwantitajiet tad-diversi oġġetti ammessi mingħajr dazju skont l-Artikolu 1, mhux aktar tard mill-31 ta’ Diċembru 2010.
   Artikolu 4
   Il-Gvern tal-Polonja se jikkomunika lill-Kummissjoni l-miżuri li se jieħu biex jiżgura li l-Artikoli 78,79 u 80 tar-Regolament (KE) Nru 1186/2009 huma rispettati, mhux aktar tard mill-31 ta’ Diċembru 2010.
   Artikolu 5
   L-Artikolu 1 ta’ din id-Deċiżjoni għandha tapplika għal importazzjonijiet magħmula fl-1 ta’ Mejju 2010 jew f’data warajha u mhux aktar tard mit-30 ta’ Novembru 2010.
   Artikolu 6
   Din id-Deċiżjoni hija indirizzata lir-Repubblika tal-Polonja.
   
      Magħmul fi Brussell, it-30 ta’ Settembru 2010.
      
         
            Għall-Kummissjoni
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 324, 10.12.2009, p. 23.